ก.ล.ต.แนะผู้ถือหุ้น IFEC ร่วมประชุมวิสามัญฯใช้สิทธิคัดกรรมการใหม่ 25 ธ.ค.นี้
ก.ล.ต.แนะผู้ถือหุ้น IFEC ร่วมประชุมวิสามัญฯใช้สิทธิคัดกรรมการใหม่ 25 ธ.ค.นี้
20 ธ.ค. 2561

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ขอให้ผู้ถือหุ้น บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) (IFEC) เข้าประชุมวิสามัญผู้ถือหุ้นครั้งที่ 1/2561 เพื่อพิจารณาแต่งตั้งกรรมการบริษัททดแทนกรรมการที่ว่างลง 7 ตำแหน่ง ซึ่งเรื่องดังกล่าวมีความสำคัญอย่างยิ่งในการทำให้ IFEC มีกรรมการเพียงพอเพื่อให้ IFEC สามารถเดินหน้าแก้ไขปัญหาที่กำลังประสบอยู่ เช่น ภาระหนี้สิน การส่งงบการเงิน และการแต่งตั้งผู้สอบบัญชี
โดยหากที่ประชุมผู้ถือหุ้นไม่สามารถมีมติแต่งตั้งกรรมการได้ อาจส่งผลกระทบอย่างรุนแรงต่อการดำเนินงานของบริษัทในอนาคต และต่อสถานะการเป็นหลักทรัพย์จดทะเบียน โดยการประชุมวิสามัญผู้ถือหุ้นครั้งที่ 1/2561 มีกำหนดจัดขึ้นในวันอังคารที่ 25 ธันวาคม 2561 ณ สโมสรทหารบก ถนนวิภาวดีรังสิต  กรุงเทพมหานคร ตั้งแต่เวลา 11.00 น.
ทั้งนี้ ก.ล.ต. จึงขอให้ผู้ถือหุ้นไปเข้าร่วมการประชุมในครั้งนี้ โดยศึกษาข้อมูลโดยละเอียดและใช้สิทธิของผู้ถือหุ้นในการรักษาประโยชน์ของตนเอง พร้อมซักถามข้อมูลต่าง ๆ เพื่อประกอบการตัดสินใจเลือกบุคคลที่เห็นว่า มีความเหมาะสมในการดำรงตำแหน่งกรรมการบริษัท เพื่อมิให้เกิดข้อจำกัดในการบริหารกิจการของบริษัทต่อไป
สำหรับรายชื่อผู้ผ่านคุณสมบัติบุคคลเข้ารับเลือกตั้งเป็นกรรมการใหม่แทนตำแหน่งกรรมการที่ว่างลงตามมาตรา 83 แห่งพระราชบัญญัติบริษัทมหาชนฯ จำนวน 18 ราย ดังนี้
กลุ่มที่ 1 บุคคลที่ถูกเสนอชื่อโดยผู้ถือหุ้น นายอภิศักดิ์ เทพผดุงพร (ถือหุ้นจำนวน 1,180,000 หุ้น) จำนวน 7 ราย ดังนี้
กลุ่มที่ 2 บุคคลที่ถูกเสนอชื่อโดยผู้ถือหุ้น นายทวิช เตชะนาวากุล (ถือหุ้นจำนวน 202,646,800 หุ้น จำนวน 6 ราย ดังนี้
กลุ่มที่ 3 บุคคลที่ถูกเสนอชื่อโดยกลุ่มผู้ถือหุ้น นายสมเกียรติ ไมตรีมิตร (ถือหุ้นจำนวน 1,540,000 หุ้น), นางสาววศินี เปรมศรี (ถือหุ้นจำนวน 250,000 หุ้น), และนางนพวรรณ ชลันบุรีธรรม (ถือหุ้นจำนวน 20,000 หุ้น) จำนวน 1 ราย ดังนี้
กลุ่มที่ 4 บุคคลที่ถูกเสนอชื่อโดยผู้ถือหุ้น นายอัศวิทย์ วิรัชพันธ์ (ถือหุ้นจำนวน 3,300,700 หุ้น) จำนวน 4 ราย ดังนี้